b"\n_START_ARTICLE_\nCeller del Sindicat Agr\xc3\xadcola (el Pla de Santa Maria)\n_START_SECTION_\nDescripci\xc3\xb3\n_START_PARAGRAPH_\nLa Cooperativa Agr\xc3\xadcola \xc3\xa9s una edificaci\xc3\xb3 a\xc3\xafllada que es troba al peu de la carretera que uneix El Pla de SantaMaria amb Valls. \xc3\x89s un conjunt de grans dimensions format per una nau de planta rectangular en la qual es troben els dip\xc3\xb2sits del vi, i per una petita nau constru\xc3\xafda en la part posterior del rectangle, on es troben les premses. La nau principal es cobreix amb grans encavallades de fusta, damunt les quals reposa la coberta de teula a dues vessants seguint l'eix longitudinal de l'edifici. La seva fa\xc3\xa7ana \xc3\xa9s sim\xc3\xa8trica. Hi ha dues portes d'arc de mig punt resseguides de ma\xc3\xb3 vist, material que s'utilitza tamb\xc3\xa9 en la decoraci\xc3\xb3 de les 12 obertures superiors, i en els 4 elements ornamentals que sobresurten de la teulada. Unes petites peces de cer\\amica i el nom de la cooperativa completen la composici\xc3\xb3. La nau petita t\xc3\xa9 semblants caracter\xc3\xadstiques que la nau principal.\n_START_SECTION_\nHist\xc3\xb2ria\n_START_PARAGRAPH_\nL'edifici data de 1917 i \xc3\xa9s caracter\xc3\xadstic del programa de construccions agr\xc3\xadcoles potenciat per la Mancomunitat de Catalunya en un per\xc3\xadode d'expansi\xc3\xb3 econ\xc3\xb2mica que va afavorir el cooperativisme."